קירק פני

קירק סמואל פני (באנגלית: Kirk Samuel Penney; נולד ב-23 בנובמבר 1980) הוא כדורסלן עבר ניו זילנדי.

קריירה 
בעונת 1999/00 שיחק פני באוניברסיטת ויסקונסין–מדיסון האמריקאית, איתה הגיע לפיינל פור המכללות, ובנוסף הספיק לשחק במדי נבחרת ניו זילנד באולימפיאדת סידני.

הוא המשיך את לימודיו במכללה וזכה לשחק בקבוצה גם בעונות 2000/01, 2001/02 וב-2002/03. בהמשך העונה הוזמן לשחק במדי נבחרת ניו זילנד באליפות העולם שנערכה בשנת 2001 באינדיאנפוליס, ארצות הברית והגיע עם נבחרתו למקום הרביעי.

בעונת 2002/03 הגיע עם ויסקונסין לשמינית גמר אליפות המכללות, והציג ממוצעים של 16.2 נקודות למשחק 6 ריבאונדים ו-3 אסיסטים למשחק.

בעונת 2003/04 חתם במיאמי היט, בה שיחק 2 משחקים לפני שנחתך מהסגל. בכך הפך פני לניו זילנדי השני בתולדות הNBA (אחרי שון מרקס).

לאחר מכן עבר לשחק בספרד בקבוצת גראן קנריה, שבה חתם לעונה אחת, עונת 2003/04, והציג ממוצעים של 10.2 נקודות למשחק ו-2 ריבאונדים למשחק.

בנוסף לעונה הבינונית שהציג בספרד הוזמן לשחק במדי נבחרת ניו זילנד באליפות העולם שנערכה באתונה.

פני שיחק בליגת ה-NBDL האמריקאית עם קבוצת אשוויל בעונת 2004/05 וזכה איתה באליפות. בעקבות הצלחתו, הוא חתם בליגת ה-NBA בקבוצת הלוס אנג'לס קליפרס, שבה השתתף ב-4 משחקים והציג ממוצעים בינוניים.

בעונת 2005/06 חתם פני בקבוצת מכבי תל אביב הישראלית, במטרה לעזור לה לזכות בגביע היורוליג בפעם השלישית ברציפות, אך הוא זכה לדקות משחק מועטות גם במסגרת ליגת העל וגם במסגרת שלבי היורוליג, שבהם התבסס פני כמחליף שנכנס למספר דקות כדי לקלוע שלשות שיעזרו להגדיל את היתרון לטובת קבוצתו. הוא הגיע עם מכבי לגמר היורוליג שם הפסידו לצסק"א מוסקבה.

לאחר סיום עונת 2005/06 עזב פני את מכבי תל אביב וחתם בז'לגיריס קובנה מליטא. באמצע עונת 2006/07, לאחר שז'לגיריס הודחה מהיורוליג שוחרר מהקבוצה וחתם באלבה ברלין עד לסיום העונה. החל מעונת 2007/08 הוא שיחק בליגה האוסטרלית המקצוענית במדי ניו זילנד ברייקרס.

ב-2009–2010 שיחק בליגת הפיתוח של ה-NBA עם ממוצעים של למעלה מ-20 נק'.

באליפות העולם בכדורסל 2010 קלע ב-31 דק' 24 נקודות, קלע 2 ריבאונדים ומסר 2 אסיסטים.

חיים אישיים 
פני הוא אחיו של רוד פני, שחקן רוגבי מקצעוני.

יש לו בת בשם אוליביה.

קישורים חיצוניים

 גלריית התמונות של קירק פני מאתר "צהבת"
 עמוד השחקן של קירק פני

כדורסלנים ניו זילנדים
כדורסלני גראן קנריה
כדורסלני מיאמי היט
כדורסלני לוס אנג'לס קליפרס
כדורסלני מכבי תל אביב
כדורסלני ז'לגיריס קובנה
כדורסלני אלבה ברלין
כדורסלני פואנלברדה
כדורסלני טרבזונספור
כדורסלני אוניברסיטת ויסקונסין
כדורסלנים באולימפיאדת סידני (2000)
שחקני NBA שלא נבחרו בדראפט
כדורסלני סו פולס סקייפורס (ליגת הפיתוח של ה-NBA)
כדורסלני אשוויל אלטיטוד
כדורסלני ניו זילנד ברייקרס
כדורסלני קחאסול סביליה
כדורסלנים באולימפיאדת אתונה (2004)
ילידי 1980